EkBass/fiwiki-20250220-pages-articles huggingface dataset:
Die

Die, oikealta nimeltään Daisuke Andō () (s. 1974)Spirit of metal viitattu 4.11.2017 on japanilaisen Dir en grey -yhtyeen toinen kitaristi. Ennen Dir en greyta hän soitti Ka’za’ri-Ka.za.ri Last.fm ja La:Sadies-yhtyeissä La:Sadies, Last.fm viitattu 4.11.2017. == Dien säveltämät Dir en greyn kappaleet == *Schwein no isu *304-gōshitsu, hakushi no sakura *Yokan *Ash *Riyū *Audrey *24-ko cylinder *Undecided *Mr. Newsman *Children *Sajō no uta *Drain Away *The IIId Empire == Lähteet == Luokka:Japanilaiset kitaristit Luokka:Vuonna 1974 syntyneet Luokka:Elävät henkilöt
Pikaruokakansa

Pikaruokakansa (Fast Food Nation: The Dark Side of the All-American Meal) on yhdysvaltalaisen Eric Schlosserin vuonna 2001 kirjoittama kirja pikaruokateollisuudesta ja sen vaikutuksista yhteiskuntaan. Kirjan päivitetty toinen painos Fast Food Nation: What The All-American Meal is Doing to the World julkaistiin 2002 ja suomennettiin samana vuonna. Richard Linklater on ohjannut kirjaan perustuvan fiktioelokuvan Fast Food Nation, joka ilmestyi vuonna 2006. ==Sisältö== Kirjassa Schlosser valottaa amerikkalaisen pikaruokateollisuuden nopean nousun vaikutuksesta ruokailutottumuksiin, ruoan valmistamiseen ja alalla työskentelevien työoloihin. Kirjassa on tutustuttu hampurilaisketjujen historiaan ja nykypäivän toimintaan, lapsiin kohdistuvasta mainonnasta pienviljelijöiden kannattamattomaan liiketoimintaan. Kirja kertoo paljon myös lisäaineiden ja maustamisen keinoista teollisuudessa. Luokka:Kirjat yhteiskunnasta Luokka:Vuoden 2001 kirjat
Kaoru

Kaoru Niikura (新倉 薫, Inoue Kaoru; ei suostu käyttämään oikeaa sukunimeään, sillä yhtyeen managerilla on sama sukunimi) on syntynyt 17. helmikuuta 1974 Hyougossa, Japanissa. Hän on Dir en greyn kitaristi, säveltäjä ja johtaja. Yhtyeen fanit kutsuvat häntä myös Kaoksi. == Yleistä == Kaoru on yhtyeen vanhin jäsen ja häntä sanotaan yhtyeen "The Great Leader -sama"ksi eli "mahtavaksi, suuresti kunnioitetuksi johtajaksi" . Hän säveltää ja sovittaa suurimman osan Dir en greyn kappaleista ja soittaa useimmat soolot. Hän soittaa ESP Ganesa -kitaraa (yhdeksäs versio), mutta myös toista ESP-mallia (D-KV-420). Hän on soittanut aiemmin CHARM ja La:Sadie's -nimisissä yhtyeissä. Hänen lempibändeihinsä kuuluu Slipknot, Nine Inch Nails, System Of A Down, Linkin Park, Pink Floyd, X JAPAN ja Shiina Ringo. Luokka:Japanilaiset kitaristit Luokka:Japanilaiset säveltäjät Luokka:Vuonna 1974 syntyneet Luokka:Elävät henkilöt
Spiennes

Spiennes on kunta Belgiassa noin kuuden kilometrin päässä Monsin kaupungista. Se sijaitsee Borinagen hiilikaivosalueen itälaidalla. ==Piikivikaivokset== Spiennes tunnetaan parhaiten neoliittisistä piikivikaivoksistaan, joista tuli UNESCOn maailmanperintökohde vuonna 2000. Spiennesin kaivokset ovat Euroopan varhaisimmat ja suurimmat antiikinajalta http://whc.unesco.org/en/list/1006. Kaivosten käyttö alkoi noin 4000 eaa. ja loppui noin 750 eaa. Kaivoskuilujen keskisyvyys on 15 metriä ja alue peittää sadan hehtaarin alan. Kaivokset löydettiin 1800-luvulla rautatien rakennustöiden aikana. ==Lähteet== Luokka:Belgian kylät Luokka:Kaivokset Luokka:Unescon maailmanperintökohteet Belgiassa
Takila

Nykyaikaisen sluuppi-rikin rakenne {| align="left" 1 keulaharus, "förstaagi" 2 takaharus 3 päävantit 4 saalingit, "spriidarit" 5 takaharus, "takastaagi" 6 väliharus, "babystaagi" 7 isopurjeen puomi 8 Barduunat Takila eli riki tarkoittaa purjehduskielessä välineistöä, jonka varaan ja avulla aluksen purjeet levitetään. Yleensä ne jaetaan kiinteään takilaan eli metallisiin tai puisiin mastoihin, puomeihin ja niitä tukeviin haruksiin ja vantteihin sekä juoksevaan takilaan, jolla tarkoitetaan purjeiden nostoon ja hallintaan käytettävää köysistöä. == Rikityypit == === Yksimastoiset purjealukset === ==== Yksipurjeiset ==== * Purjelauta: Takila liitetty purjelautaan joustavalla nivelellä. Purjelautaa ohjataan joko rikiä tai lautaa kallistamalla, eikä perinteisen purjeveneen tapaan peräsimellä. * Kevytvene-takila: haruksilla tukematon runkoon jäykästi kiinnitetty masto * Talonpoikaisveneiden takiloita: yleensä sprii- tai loggerttipurjeella * Vanhemmat yhden raakapurjeen takilat: esimerkiksi viikinkilaivat ja varhaiset kogit ==== Kaksi- tai useampipurjeiset yksimastoiset ==== * Sluuppi: yksimastoinen, vain yksi haruspurje maston keulan puolella. Nykyaikaisten purjeveneiden yleisin yksimastoinen rikityyppi. Osatakila tarkoittaa että keulaharus ei ole kiinni maston huipussa, vaan hieman alempana. * Kutteri: yksimastoinen, kaksi tai useampia haruspurjeita maston keulan puolella eli etuharus + väliharus. === Kaksimastoiset === * Ketsi: kaksimastoinen, isomasto keulimmaisena, mesaanimasto peräsimen etupuolella. * Jooli: kaksimastoinen, mesaanimasto peräsimen takapuolella. * Priki: kaksimastoinen, molemmissa mastoissa raakapurjeet. * Brigantiini: kaksimastoinen, taemmassa mastoissa pitkittäispurjeet ja keulamastossa raakapurjeet. * Kuunari: vähintään kaksimastoinen pitkittäistakiloitu alus, keulamasto lyhyempi tai enintään yhtä pitkä kuin taemmat mastot. === Kolme- ja useampimastoiset === * Fregatti: Täystakiloitu, vähintään kolmimastoinen alus, jonka kaikissa mastoissa on raakapurjeet * Parkki: vähintään kolmimastoinen alus jonka takimmaisessa (mesaanimastossa) on pitkittäispurjeet ja muissa mastoissa raakapurjeet. * Kuunarilaiva eli barkentiini: vähintään kolmimastoinen alus jonka keulamastossa on raakapurjeet ja muissa mastoissa pitkittäispurjeet. Useampimastoisissa kuunarilaivoissa saattoi olla osassa taaempia mastoja lisäksi raakahuippupurjeita. Kuunarilaiva on suomalainen nimitys jota on käytetty mm. 1900-luvun alun merimiestaidon oppikirjassa. * Kuunari: katso yllä. Mastoissa, varsinkin etumastossa, saattoi olla raakahuippupurjeita. ==Aiheesta muualla== *Venesanastoa Pohjanmaan rannikkoalueilta Luokka:Purjealuksen rakenne Luokka:Seulonnan keskeiset artikkelit
Roswell (televisiosarja)

Roswell on yhdysvaltalainen televisiosarja, jota tehtiin kolme tuotantokautta vuosina 1999–2002. Sarjassa seurataan kolmen ihmismuodon ottaneen avaruusolion elämää (Max, Isabel ja Michael, myöhemmin myös Tess) Roswellin pikkukaupungissa New Mexicossa. Avaruusoliot ovat vuoden 1947 ufon maahansyöksyn eloonjääneitä. Sarjan pilottijakso perustui Melinda Metzin kirjoittamaan Roswell High -nuortenkirjasarjaan. Suomessa Roswellia esitti MTV3. == Näyttelijät == == Katso myös == * Roswellin tapaus * Roswell (New Mexico) == Aiheesta muualla == * TV.com: Roswell * MTV3 Internet: Roswell Luokka:1990-luvun yhdysvaltalaiset scifi-sarjat Luokka:2000-vuosikymmenen yhdysvaltalaiset scifi-sarjat Luokka:The WB:n televisio-ohjelmat Luokka:UPN:n televisio-ohjelmat
Granny Smith

Granny Smith on Australiasta vuoden 1865 paikkeilta peräisin oleva omenalajike, jonka kehitti vahingossa brittiläinen maahanmuuttaja Maria Ann "Granny" Smith. Granny Smith and her Apples Tieteen kuvalehti Historia 15/2014, s.72 Lajiketta kasvatettiin myös Uudessa-Seelannissa, josta se siirtyi Englantiin noin vuonna 1935 ja Yhdysvaltoihin 1972. Omenat ovat väriltään vaaleanvihreitä ja koostumukseltaan rapeita ja mehukkaita. Ne ovat hieman kovempia kuin muut vihreät omenat. Maultaan ne ovat kirpeän happamia. Granny Smith -omenat soveltuvat erityisen hyvin ruoanlaittoon, mutta myös syötäväksi sellaisinaan. Niitä suositaan etenkin salaateissa, sillä happamuutensa vuoksi omena ei tummu viipaloituna yhtä nopeasti kuin muut lajikkeet. Granny Smith -lajike tarvitsee melko pitkän kasvukauden, joten sen viljelyä suositaan omenankasvatusseutujen leudoimmilla alueilla. Australiassa vietetään vuosittain Granny Smith -festivaalia, jossa juhlistetaan suositun omenan ensimmäistä kasvupaikkaa. Juuri kyseisen lajikkeen omena esiintyy Apple Recordsin logona. == Lähteet == Luokka:Omenalajikkeet
Ajan nuoli

Ajan nuoli on astronomi Arthur Eddingtonin vuonna 1927 kehittämä termi, jota käytetään puhuttaessa ajan suunnasta neliulotteisessa relativistisessa maailmankuvassa. Tällainen suunta voidaan Eddingtonin mukaan määrittää atomien, molekyylien ja muiden kappaleiden järjestyksestä. Fysikaaliset prosessit ovat mikroskooppisella tasolla joko täysin tai melkein symmetrisiä ajan suhteen. Ajan suhteen symmetrisyys tarkoittaa sitä, että ilmiötä kuvaava teoria pysyy samana, vaikka ajan suunnan kääntää vastakkaiseksi. Makroskooppisella tasolla näin ei näytä olevan: on olemassa ilmiselvä ajan suunta (tai virta). Ajan nuoli on mitä tahansa mikä kuvaa tällaista aika- asymmetriaa. == Katso myös == * Ajan ja avaruuden filosofia == Lähteet == Luokka:Aika Luokka:Fysiikan filosofia
Dangerously in Love

Dangerously in Love on yhdysvaltalaisen laulaja Beyoncén ensimmäinen soolostudioalbumi. Albumi julkaistiin Yhdysvalloissa 24. kesäkuuta ja Euroopassa 14. heinäkuuta 2003 Columbia Recordsin ja Music World Entertainmentin kautta. Levy oli viikon Yhdysvaltain Billboard 200:n ykkösenä. Se äänitettiin vuosina 2002–2003. Albumin menestyksestä huolimatta kappaleen ”Naughty Girl” musiikkivideo aiheutti kohua seksuaalisen sisältönsä vuoksi. Dangerously in Lovelta julkaistiin singleinä kappaleet ”Crazy in Love”, ”Baby Boy”, ”Me, Myself and I” ja ”Naughty Girl”. Dangerously in Love toi Beyoncélle viisi Grammya ja kolmekymmentä muuta palkintoa. Se on hänen myydyin albuminsa. == Kappaleet == # # # # # # # # # # # # # # # == Listasijoitukset == Tiedot Other albums ”Work It Out” * julkaistu: 11. kesäkuuta 2002 * United World Chart - * (Euro 200) - Destiny’s Child World Tour (Live album) / Live at Wembley (Live album) Speak My Mind (Kokoelmalevy) ”’03 Bonnie & Clyde” (Featuring Jay-Z) * julkaistu: 12. marraskuuta 2002 * United World Chart - * (Euro 200) - The Blueprint²: The Gift & the Curse (Studioalbumin) / Live at Wembley (Live album) The Beyoncé Experience Live (Live album) ”Crazy in Love” (Featuring Jay-Z) * julkaistu: 8. heinäkuuta 2003 * United World Chart - 1 * (Euro 200) - 1 Live at Wembley (Live album) / Live in Atlanta (Live album) The Beyoncé Experience Live (ive album) ”Baby Boy” (Featuring Sean Paul) * julkaistu: 6. lokakuuta 2003 * United World Chart - * (Euro 200) - Live at Wembley (Live album) / Live in Atlanta (Live album) The Beyoncé Experience Live (Live album) ”Me, Myself and I” * julkaistu: 21. lokakuuta 2003 * United World Chart - * (Euro 200) - Live at Wembley (Live album) / Pepsi Music 2004 Beyoncé Exclusive (EP) Speak My Mind (Kokoelmalevy) / The Beyoncé Experience Live (Live album) ”Naughty Girl” * julkaistu: 15. joulukuuta 2003 * United World Chart - * (Euro 200) - Live at Wembley (Live album) / Live in Atlanta (Live album) The Beyoncé Experience Live (Live album) Luokka:Vuoden 2003 albumit Luokka:Vuoden 2003 esikoisalbumit Luokka:Beyoncé Knowlesin albumit Luokka:R&B;-albumit
Mother Earth

Mother Earth on Within Temptation -yhtyeen toinen studioalbumi. Se äänitettiin kesällä 2000 ja julkaistiin 21. elokuuta 2001. Albumi myi platinaa Alankomaissa ja Saksassa sekä kultaa Belgiassa. Se julkaistiin alankomaalaisella DSFA Records -levymerkillä. Mother Earthista julkaistiin vuonna 2003 uusi versio, jolla on neljä bonuskappaletta. == Kappaleet == # ”Mother Earth” – 5:29 # ”Ice Queen” – 5:20 # ”Our Farewell” – 5:18 # ”Caged” – 5:47 # ”The Promise” – 8:00 # ”Never-Ending Story” – 4:02 # ”Deceiver of Fools” – 7:35 # ”Intro” – 1:06 # ”Dark Wings” – 4:14 # ”Perfect Harmony” – 6:58 Bonusraidat * ”World of Make Believe” – 4:52 (limited edition) * ”Restless” – 4:41 (vuoden 2003 painos) * ”Bittersweet” – 3:20 (vuoden 2003 painos) * ”Enter (live at Utrecht 1998)” – 6:38 (vuoden 2003 painos) * ”The Dance (live at Utrecht 1998)” – 4:56 (vuoden 2003 painos) * ”Deceiver of Fools” (live) (amerikkalainen painos) * ”Caged” (live) (amerikkalainen painos) * ”Candles” (live) (amerikkalainen painos) * ”Ice Queen” (live) (amerikkalainen painos) ==Singlet== * Our Farewell * Ice Queen * Mother Earth == Aiheesta muualla == * Mother Earth Discogsissa * Luokka:Vuoden 2001 albumit Luokka:Within Temptationin albumit
Pasifae

Pasifae (, ) oli kreikkalaisessa mytologiassa mukaan Kreetan kuningatar, jonka puoliso oli kuningas Minos. Kun Minos ei suostunut uhraamaan jumalten antamaa valkoista härkää jumalille, rankaisi Poseidon Minosta antamalla Pasifaen rakastua härkään. Toteuttaakseen himonsa Pasifae pyysi Daidalosta suunnittelemaan puisen lehmän. Tähän oikean lehmän nahkaan verhottuun laitteeseen Daidalos auttoi Pasifaen sisään ja vei sen niitylle, jolla härkä normaalisti laidunsi. Härkä yhtyi lehmän kanssa tehden Pasifaen raskaaksi, ja tämän seurauksena Pasifae synnytti myöhemmin Minotauroksen. Hänellä oli härän pää, mutta muuten ihmisen ruumis.Apollodoros: Bibliotheke ('Kirjasto') 3.1.4 (engl. käännös). ==Lähteet== Luokka:Kreikkalaisen mytologian kuningattaret
Potosí

Potosí on Potosín departementin pääkaupunki Boliviassa. Vuonna 2010 kaupungissa oli noin 154 700 asukasta. ja se sijaitsee 3967 metrin korkeudessa Altiplanon ylätasangolla. Potosía väitetään maailman korkeimmalla sijaitsevaksi kaupungiksi. Kaupungin laidalta nousee Cerro Rico -vuori. Kaupunki on listattiin UNESCOn maailmanperintöluetteloon vuonna 1987. Tarkemmin kohteeseen kuuluvat Cerro Ricon teollisuusmonumentit, siirtomaakaupunki, San Lorenzon kirkko, useita ylimysten taloja ja kaivosmiesten entinen asuinalue, barrios mitayos. http://whc.unesco.org/en/list/420 == Historia == Vuonna 1546 kaivoskaupungiksi perustettu Potosí saavutti nopeasti vaurautta ja nousi Amerikan toiseksi suurimmaksi kaupungiksi Méxicon jälkeen. Espanjalaiset saivat jo inkojen käyttämästä kaivoksesta suurimman osan hopeastaan. Kaivoksissa käytettiin mita-systeemin alaisuudessa olleita intiaaneja, joita kuoli tuhansittain huonoissa olosuhteissa pakkotyössä mm. elohopeamyrkytyksiin. Vuoden 1800 jälkeen hopeakaivokset tyhjenivät tehden tinasta päätuotteen, mikä johti talouden hitaaseen rappioon. Hopeaa tosin kaivetaan edelleen. Huonojen työskentelyolosuhteiden takia kaivosmiesten elinajanodote on edelleen lyhyempi kuin muilla kaupungin asukkailla, sillä he kärsivät usein mm. kivipölykeuhkosta. Siellä tapahtuu myös romahdusonnettomuuksia. Edelleen yli puolet kaupungin asukkaista on taloudellisesti riippuvaisia kaivoksista. == Lähteet == == Aiheesta muualla == *Bolivia Web – City of Potosí *Potosí UNESCON sivuilla Luokka:Bolivian kaupungit Luokka:Unescon maailmanperintökohteet Boliviassa
Oberhausen

Oberhausen on kaupunki Nordrhein-Westfalenin osavaltiossa Saksassa. Se sijaitsee Ruhrin metropolialueella, Düsseldorfista 35 kilometriä pohjoiseen. Vuoden 2022 lopussa siellä oli 210 824 asukasta Oberhausen on muodostaa oman kaupunkipiirinsä (kreisfreie Stadt), eli se ei kuulu mihinkään Saksan piirikunnista. Kaupunki on pitkälti 1800-luvun taloudellisen kasvun ja teollistumisen tulosta. Se oli suurimmaksi osaksi pelkkää maalaisaluetta noin vuoteen 1860 saakka, jolloin kivihiilikaivokset avattiin ja jolloin teräksen tuotanto kasvoi nopeasti. Hiili- ja terästuotanto oli laajaa 1960-luvulle asti. Keskeinen toimija oli Thyssen. Sinkin valmistusta harjoitti Zinkfabrik Altenberg. Nykyisin hiili- ja terästuotanto esittäytyy Reininmaan teollisuusmuseossa (), joka kuuluu Euroopan teollisen perinteen reittiin. Oberhausenin Centro on Euroopan suurin ostos- ja viihdekeskus. Sen Sea Life -yleisöakvaariossa elänyt mustekala Paul oli jalkapallokisoja ennustava julkkis. == Ystävyyskaupungit == * Middlesbrough, Yhdistynyt kuningaskunta, vuodesta 1974 lähtien * Zaporižžja, Ukraina, vuodesta 1986 lähtien * Iglesias, Italia, vuodesta 2002 lähtien * Carbonia, Italia, vuodesta 2002 lähtien * Mersin, Turkki, vuodesta 2004 lähtien * Tychy, Puola, vuodesta 2020 lähtien Lähde: == Lähteet == == Aiheesta muualla == * Viralliset sivut Luokka:Düsseldorfin hallintopiiri Luokka:Nordrhein-Westfalenin kunnat Luokka:Saksan kaupungit Luokka:Euroopan teollisen perinteen reitti
Chiquitos

Chiquitos on provinssi Bolivian savannialueella Santa Cruzin departementissä. Espanjalaiset konkistadorit antoivat paikalle suomeksi ”pieniä” tarkoittavan nimen, joka tulee paikallisten intiaanimajojen pienistä ovista. Chiquitosin provinssissa asuu noin 20:n eri etnisen ryhmän edustajia. Alueen erikoisuus on jesuiittojen ja fransiskaanien asutukset, joita on ympäri provinssia. Kylät olivat Katekismuksen ja uskonnollisuuteen liittyvien harrasteiden, kuten barokkimusiikin, käsitöiden ja maanviljelyn, opettamisen keskuksia. Kylät rakennettiin vuosien 1696 ja 1760 välisenä aikana 1500-luvun filosofien ideaalikaupunkien inspiroimanahttp://whc.unesco.org/en/list/529. Kuusi vielä pystyssä olevaa kirkkoa valittiin vuonna 1990 Unescon maailmanperintökohteeksi. ==Lähteet== Luokka:Bolivian maantiede Luokka:Unescon maailmanperintökohteet Boliviassa he:המיסיונים הישועיים בצ'יקיטוס
Flórina

Flórina () on Kreikan kaupunki ja samanniminen kunta (), joka sijaitsee Flórinan alueyksikössä Länsi-Makedonian alueella. Kaupunki on alueyksikkönsä hallinnollinen keskus. Koko kunnan pinta-ala on 827,6 neliökilometriä ja väkiluku 32 881\. Varsinaisen Flórinan kaupungin väkiluku oli 17 686 vuonna 2011. Flórinan kunta sijaitsee Kreikan pohjoisosissa Pohjois-Makedonian rajan tuntumassa. Kaupunki sijaitsee laaksossa noin 13 kilometriä rajasta etelään. Kaupungin nähtävyyksiin kuuluu muun muassa Flórinan arkeologinen museo. == Historia == Bysantin valtakunnan aikana perustettu Flórina kuului 1300-luvun lopulta Osmanien valtakuntaan. Siitä tuli osa Kreikkaa Ensimmäisen Balkanin sodan aikana vuonna 1912. Ensimmäisessä ja toisen maailmansodassa kaupunki oli Bulgarian miehittämä. Nykyinen Flórinan kunta muodostui, kun Flórina, Káto Kleinés, Melíti ja Pérasma yhdistyivät vuoden 2011 alussa Kallikrates- suunnitelman mukaisesti. == Kunnan osat == Vuoden 2011 kuntauudistuksesta lähtien Flórinan kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Flórina Álona Álona 211 Armenochóri Armenochóri 986 Flórina Flórina 17 686 Símos Ioannídis 221 Koryfí Koryfí 0 Mesonísi Mesonísi 198 Próti Próti 120 Skopiá Skopiá 563 Trívouno Kalogerítsa 0 Trívouno 0 Yhteensä: 19 985 Káto Kleinés Agía Paraskeví Agía Paraskeví 136 Akrítas Akrítas 100 Áno Kalliníki Áno Kalliníki 275 Áno Kleinés Áno Kleinés 179 Ethnikó Ethnikó 58 Káto Kalliníki Káto Kalliníki 85 Káto Kleinés Káto Kleinés 394 Kladorráchi Kladorráchi 93 Koímisi tis Theotókou 4 Krateró Krateró 84 Marína Marína 120 Mesochóri Mesochóri 358 Mesókampos Mesókampos 67 Néos Káfkasos Néos Káfkasos 229 Níki Níki 273 Paróreio Paróreio 23 Polyplátano Polyplátano 257 Yhteensä: 2 735 Melíti Achláda Achláda 271 Áno Achláda 102 Giouroúki 31 Itéa Itéa 542 Lófoi Lófoi 355 Melíti Melíti 1 432 Neochoráki Ágios Athanásios 33 Neochoráki 485 Palaístra Palaístra 289 Pappagiánnis Pappagiánnis 581 Sitariá Sitariá 718 Skopós Skopós 114 Tripótamos Tripótamos 311 Vévi Vévi 663 Yhteensä: 5 927 Pérasma Ágios Vartholomaíos Ágios Vartholomaíos 172 Stathmós Vévis 41 Ammochóri Ammochóri 1 250 Áno Ydroússa Áno Ydroússa 229 Atrapós Atrapós 150 Drosopigí Drosopigí 239 Flámpouro Flámpouro 420 Kolchikí Kolchikí 231 Leptokaryés Leptokaryés 62 Pérasma Pérasma 435 Polypótamo Polypótamo 314 Triantafylléa Triantafylléa 64 Tropaioúchos Tropaioúchos 323 Ydroússa Ydroússa 304 Yhteensä: 4 234 Yhteensä: 32 881 == Lähteet == == Aiheesta muualla == * Δήμος Φλώρινας. Flórinan kunnan verkkosivut. *
IFK Norrköping

IFK Norrköping, tai lyhyesti Peking, on ruotsalainen jalkapallojoukkue Norrköpingin kaupungista. Seura on perustettu vuonna 1897 ja se on voittanut Ruotsin mestaruuden 13 kertaa. Lisäksi se on kuusinkertainen cup-mestari. Seuran kotikenttä on Norrköpings Idrottspark, jolle mahtuu vajaa 20 000 katsojaa. Kauden 2002 päätteeksi Norrköping putosi Allsvenskanista Superettaniin, jossa se pelasi viisi kautta kunnes nousi 2007 takaisin Allsvenskaniin. Kaudella 2015 Norrköping voitti Ruotsin mestaruuden 26 vuoden tauon jälkeen. Norrköping palasi 26 vuoden tauon jälkeen Ruotsin mestariksi ==Meriitit== * Ruotsin mestaruus (13): 1943, 1945, 1946, 1947, 1948, 1952, 1956, 1957, 1960, 1962, 1963, 1989, 2015 * Ruotsin Cup (6): 1943, 1945, 1969, 1988, 1991, 1994 ==Entisiä valmentajia== * Jan Andersson * Sören Cratz * Jens Gustafsson * Mats Jingblad * Kent Karlsson * Gunnar Nordahl * Olle Nordin * Rikard Norling * Glen Riddersholm ==IFK Norrköpingissä pelanneet suomalaiset== * Simon Skrabb (2017–2020) * Daniel Sjölund (2015–2018) * Antti Sumiala (2002–2003) * Jani Sarajärvi (2002–2003) * Janne Hietanen (1998–1999) * Kim Suominen (1996–1997) * Markus Törnvall (1989–1990) ==Lähteet== ==Aiheesta muualla== *Joukkueen kotisivut Luokka:Ruotsalaiset jalkapalloseurat Luokka:Norrköpingin urheilu
Wolf’s Lair Abyss

__NOTOC__ Wolf's Lair Abyss on norjalaisen black metal -yhtye Mayhemin vuonna 1997 julkaisema EP. Sen nimi juontunee oslolaisesta black metal -kaupasta nimeltä Wolf's Lair. == Kappaleet == # # # # # == Kokoonpano == * Maniac – laulu * Blasphemer – kitara * Necrobutcher – basso * Hellhammer – rummut == Arvostelut == * AllMusic: AllMusic review == Lähteet == == Aiheesta muualla == * * Luokka:Vuoden 1997 EP:t Luokka:Mayhemin albumit
Eiran sairaala

Eiran sairaala on yksityinen sairaala Ullanlinnan kaupunginosassa Helsingin eteläosassa. Arkkitehtuuriltaan merkittävä jugendrakennus sijaitsee Tehtaankadun ja Laivurinkadun risteyksessä osoitteessa Tehtaankatu 28. Rakennuksen suunnitteli Lars Sonck ja se valmistui vuonna 1905.Eiran sairaala, historia Sairaala nimettiin tukholmalaisen Eira-nimisen sairaalan mukaan, joka taas oli saanut nimensä islantilaisissa Edda-runoissa esiintyvältä lääkintätaidon jumalattarelta Eiriltä. Viereinen Eiran kaupunginosa on nimetty sairaalan mukaan. Sairaala sai vuonna 2024 Skepsiksen huuhaa-palkinnon uskomushoidoista yhdessä Mehiläisen kanssa. ==Lähteet== == Aiheesta muualla == *Sairaalan kotisivu Luokka:Helsingin sairaalat Luokka:Lars Sonckin suunnittelemat rakennukset Luokka:Ullanlinna Luokka:Helsingin jugendrakennukset
Foggia

Foggia on Foggian maakunnan pääkaupunki Italiassa Apulian hallintoalueella. Se on viljavan Tavoliere delle Puglien tasankoalueen tärkein kaupunki. Foggiassa on arviolta 151 991 asukasta (vuonna 2015) ja sen pinta-ala on 505,9 neliökilometriä. Foggian nimi tulee latinan kuoppia tarkoittavasta foveas- sanasta. Kaupungissa sijaitsee muun muassa Madonna dei Sette Velin katedraali ja U.S. Foggian kotistadionina toimiva Pino Zaccheria. == Ystävyyskaupungit == * Pescasseroli (Italia) * Göppingen (Saksa) == Lähteet == == Aiheesta muualla == * Kaupungin internetsivut Luokka:Apulian kaupungit Luokka:Foggian maakunnan kunnat
Ilmarinen (höyrylaiva)

Ilmarinen oli Suomen ensimmäinen höyrylaiva, joka rakennettiin Kiteen Puhoksessa vuonna 1833. Laivan rakennutti pohjoiskarjalainen teollisuusmies Nils Ludvig Arppe, ja sen rahoitukseen osallistui viipurilaisen Hackman & Co -kauppahuoneen johtaja Johan Fredrik Hackman. Laivan rakennusmateriaalina oli puu ja se oli tyypiltään siipiratashinaaja, mitoiltaan 26,2 × 4 m. Englantilaisen Clarken konepajan valmistaman höyrykoneen teho oli 34 hevosvoimaa. Ilmarinen hinasi lotjia mm. Utran, Puhoksen ja Varkauden sahoilta Joutsenoon ja Lauritsalaan. Sieltä sahatavara kuljetettiin edelleen maitse Viipuriin. Paluukuormina tuotiin elintarvikkeita Savon ja Karjalan kauppiaille. Ilmarinen lopetti purjehduksensa 1844. Todennäköisesti se romutettiin Puhoksessa samana vuonna. Vuonna 1933 julkaistun lehtiuutisen mukaan laivan omistanut Hackman myi sen 1870-luvulla venäläiselle kauppiasyhtymällä. Laiva vietiin Saimaan kanavan ja Pietarin kautta Laatokalle, jossa se muutettiin jauhonkuljetusta varten rahtilaivaksi. Laiva upposi kuitenkin jo toisena liikennöintikesänään korkeassa aallokossa Laatokan syvyyksiin."Ilmarinen" upposi Laatokan syvyyksiin. Höyrysi lopuksi venäläisten jauholaivana. Ensimmäisestä laivastamme ei muuta muistoa jäljellä kuin laivamiesten ruokakattila, Helsingin Sanomat, 22.01.1933, nro 20, s. 8, Kansalliskirjaston digitaaliset aineistot Laiva maksoi tiettävästi 40 000 ruplaa. Se tuotti ensimmäisinä toimintavuosinaan voittoa. Nils Ludvig Arppe tunnetaan myöhemmiltä vuosiltaan muun muassa Värtsilän ja Möhkön ruukkien omistajana. == Lähteet == * Höyrylaiva Ilmarinen Luokka:Höyrylaivat Luokka: Kitee
Yhdysvaltain kauppaministeriö

Yhdysvaltain kauppaministeriö (, lyh. DOC) on Yhdysvaltain hallinnon talouskasvusta ja kauppamahdollisuuksista vastaava toimeenpano-osasto. DOC tekee yhteistyötä yritysten, yliopistojen, yhteisöjen ja kansakunnan työntekijöiden kanssa edistääkseen työpaikkojen luomista, talouskasvua, kestävää kehitystä ja amerikkalaisten elintason parantamista. Kauppaministeriön johtajana toimii Yhdysvaltain kauppaministeri. Kauppaministeriön pääkonttori sijaitsee Herbert C. Hoover Buildingissa. == Lähteet == ==Aiheesta muualla== * Yhdysvaltain kauppaministeriön kotisivut *
Castlegar

Castlegar on kaupunki Brittiläisessä Kolumbiassa, Kanadassa. Se sijaitsee Selkirk-vuorilla Kootenay- ja Columbiajokien yhtymäkohdassa. Castlegarin asuu runsas 8 000 ihmistä (2016) ja kaupungin pinta-ala 19,7 neliökilometriä. Kaupungissa sijaitsee muun muassa Selkirk College ja lentoasema. Castlegarissa on etnis-uskonnollisen ryhmän duhoborien perinteitä säilyttävä Doukhobor Discovery Centre.Brendan Sainsbury, Canada's little-known Russian sect, BBC 24.6.2021. Viitattu 10.12.2023 ==Lähteet== Luokka:Brittiläisen Kolumbian kaupungit
La finta giardiniera

La finta giardiniera, KV 196 () on Wolfgang Amadeus Mozartin säveltämä kolminäytöksinen ooppera. == Oopperan synty == Baijerin vaaliruhtinas Maksimilian III tilasi La finta giardinieran Münchenin karnevaaleihin 1775. Mozart aloitti sävellystyön syyskuussa 1774, ja joulukuun alussa hän matkusti isänsä kanssa Müncheniin viimeistelemään oopperan. Oopperan kantaesitys oli valtava menestys. Mozart kirjoitti äidilleen Salzburgiin: "Jumalan kiitos! Oopperani esitettiin eilen 13. päivänä, ja se oli sellainen menestys että minun on mahdotonta kuvailla suosionosoituksia Mamalle. Ensinnäkin koko teatteri oli niin täynnä että monia ihmisiä jouduttiin käännyttämään pois. Lisäksi joka aarian jälkeen oli valtava meteli, kättentaputuksia ja Viva Maestro! -huutoja." Serpettan esittäjän sairastuttua oopperan toinen esitys jouduttiin keskeyttämään, ja kolmannen esityksen jälkeen Giardiniera jäi kokonaan pois Münchenin oopperan ohjelmistosta. == Henkilöt == * Sandrina (kreivitär Violante), valepuutarhuritar (sopraano) * Serpetta, pormestarin kamarineito, rakastunut pormestariin (sopraano) * Arminda, pormestarin sisarentytär (soprano) * ritari Ramiro, Armindan hylätty kosija (kontratenori) * kreivi Belfiore, Armindan rakastaja, aiemmin Violanten rakastaja (tenori) * Don Anchise, Lagoneron pormestari, rakastunut Sandrinaan (tenori) * Nardo (Roberto), kreivitär Violanten palvelija (basso) == Lähteet == * Finta giardiniera, La Finta giardiniera, La Finta giardiniera, La
Mike McCready

Michael ”Mike” McCready (s. 5. huhtikuuta 1966 Pensacola) on Pearl Jam -yhtyeen kitaristi. McCready syntyi Pensacolassa, Floridassa, mutta muutti perheineen Seattleen pian syntymänsä jälkeen. Hän sai ensimmäisen kitaransa 11-vuotiaana. Kouluaikanaan hän perusti ensimmäisen yhtyeensä, Warriorin, jonka uudeksi nimeksi otettiin pian Shadow. Kun yhtye hajosi ehtimättä levyttää mitään, McCready liittyi Love Chileen. Pearl Jamissa hän on toiminut sen perustamisvuodesta 1990 lähtien. McCready on soittanut myös Temple of the Dogissa ja Mad Seasonissa. McCready sairastaa Crohnin tautia. Hän meni toukokuussa 2005 naimisiin Ashley O’Connorin kanssa Mauissa. Pari asuu Seattlessa. == Diskografia == ===Pearl Jam=== * 1991 - Ten (Epic Records) * 1993 - Vs. (Epic Records) * 1994 - Vitalogy (Epic Records) * 1996 - No Code (Epic Records) * 1998 - Yield (Epic Records) * 1998 - Live on Two Legs (Epic Records) * 2000 - Binaural (Epic Records) * 2002 - Riot Act (Epic Records) * 2003 - Lost Dogs (Epic Records) * 2004 - Live at Benaroya Hall (Epic Records) * 2004 - Rearviewmirror: Greatest Hits 1991–2003 (Epic Records) * 2006 - Pearl Jam (J Records) * 2006 - Live at Easy Street (EP) (J Records) * 2007 - Live at the Gorge 05/06 (Monkey Wrench) * 2009 - Backspacer * 2013 - Lightning Bolt * 2020 - Gigaton ===Mad Season=== * Above (1995) ===Temple of the Dog=== * Temple of the Dog (1991) ===The Rockfords=== *The Rockfords (2000) *Live Seattle, WA 12/13/03 (2003) *Waiting... (2004) Luokka:Yhdysvaltalaiset kitaristit Luokka:Pearl Jamin jäsenet Luokka:Vuonna 1966 syntyneet Luokka:Elävät henkilöt
Bobby Driscoll

Robert Cletus ”Bobby” Driscoll (3. maaliskuuta 1937 – 30. maaliskuuta 1968) oli yhdysvaltalainen lapsinäyttelijä, joka näytteli esimerkiksi Disneyn näytelmäelokuvassa Salainen aarresaari (1950) ja Disneyn piirrosanimaatiota ja näytelmäelokuvaa yhdistävässä elokuvassa Vanhat tarinat. Lisäksi Driscoll ääninäytteli Peter Pania Disneyn piirroselokuvassa Peter Pan (1953). Driscollin viimeinen elokuvaesiintyminen tapahtui vuoden 1958 The Party Crashersissa. Sen jälkeen hän vetäytyi julkisuudesta ja ajautui rappiolle. Driscoll kuoli maaliskuussa 1968 hylätyssä asunnossa New Yorkissa ilmeisesti huumeiden yliannostukseen. ==Lähteet== ==Aiheesta muualla== * * Luokka:Yhdysvaltalaiset lapsinäyttelijät Luokka:Yhdysvaltalaiset ääninäyttelijät Luokka:Hollywood Walk of Fame Luokka:Vuonna 1937 syntyneet Luokka:Vuonna 1968 kuolleet
Mäkihyppylinko

Mäkihyppylinko eli "spedelinko" on Spede Pasasen ja Raimo Kaukisen keksimä mäkihyppääjien harjoitteluväline. Linkoa käytetään mäkihyppääjien heittämiseen tasaiselta maalta hyppyriä muistuttavalla kiihtyvyydellä. Mäkihyppylingon prototyyppi oli rakennettuna Kuopion Puijolla vuosina 1970-1980\. Yksi Speden alkuperäisistä lingoista asennettiin Hyvinkään hyppyrimäen viereen vuonna 1977. Mäkihyppylinko nähtiin elokuvassa Professori Uuno D.G. TurhapuroKaupunginmuseo. Spede-Idea Oy valmistaa linkoa edelleen. Lingon nykyinen versio on sähkökäyttöinen ja elektronisesti ohjattu. Uusin linko on suunniteltu lumilautailijoiden käyttöön erilaisiin hyppytapahtumiin. Linko mahdollistaa tapahtumien järjestämisen esimerkiksi kaupunkien keskustoissa. ==Lähteet== *Spede-Idea Oy ===Viitteet=== == Aiheesta muualla == * Luokka:1900-luvun keksinnöt Luokka:Spede Pasanen Luokka:Mäkihyppy
Mätäsvaara

Mätäsvaara on kylä Lieksassa. Se sijaitsee Pielisen itäpuolella Lieksan ja Nurmeksen välillä 27 kilometrin päässä Lieksan keskustasta. Kylällä on kaivosmenneisyys.Natsi-Saksa himoitsi Pohjois-Karjalan korvesta löytynyttä malmiaarretta – Mätäsvaaran menestys loppui kuitenkin lyhyeen. Pasi Jaakkonen. Ilta-Sanomat 20.11.2016. Viitattu 20.11.2016. Kaivos tunnetaan myös Forsströmin louhoksena. ==Mätäsvaara ennen kaivosta== Mätäsvaaralla vaelsi 1800-luvulla nilsiäläinen maallikkosaarnaaja Paavo Ruotsalainen. Saarnapaikkanaan hän piti Konnanvaaran taloa. ==Kaivos== Rakennusliike A. Palmberg sai alkuvuodesta 1939 rakennusurakan. Keskelle korpimetsää tehtiin suurkaivos siihen kuuluvine laitoksineen: yli 80 asuinrakennusta, joista osa itsensä arkkitehti Alvar Aallon piirtämiä tyyppitaloja, rikastuslaitos, korjaamoja, valtavat 900 tonnin betonisiilot murskatulle malmille sekä höyryvoimalaitos 62 metriä korkeine piippuineen. Kaivos palveli tärkeänä molybdeenin lähteenä. Molybdeeniä vietiin jatkosodan aikana Saksaan, jossa sitä käytettiin jaloteräkseen. Toiminta ajoittui vuosille 1939–1947. ==Konserttipaikka== Kaivos suljettiin sotien jälkeen ja sadevesi täytti osan kaivannosta. Laguunin keskelle on nykyisin rakennettu esiintymislava, jossa suurin osa Lieksan Vaskiviikon Mätäsvaaran kaivoksen konserteista esitetään. 350-paikkaisessa avoimessa katsomossa konserttielämyksiä on miellyttävä seurata. Konserttipaikkaa ympäröivät graniitti-gneissikalliot nousevat yli 40 metrin korkeuteen ja takaavat erinomaisen akustiikan. ==Lähteet== Luokka:Lieksan kylät Luokka:Suomen kaivokset Luokka:Pohjois-Karjalan maakunnan entiset taajamat
Pensacola

Pensacola on Escambian piirikunnan pääkaupunki Yhdysvaltain Floridassa. Virallisen arvion mukaan Pensacolan asukasmäärä vuonna 2017 oli 52 689. Kaupunkia ympäröivän metropolialueen, joka käsittää Escambian ja Santa Rosan piirikunnan, asukasluku on yli 476 700\. Pensacolan maapinta-ala on 59 km². Ilmasto on subtrooppinen. Pensacolan pormestarina toimii Grover C. Robinson, IV. == Historia == Pensacola oli eurooppalaisten siirtolaisten ensimmäisiä asutuksia Yhdysvalloissa. Espanjalainen Juan Ponce de León saapui alueelle vuonna 1513. Kolme vuotta myöhemmin Don Diego Miruelosta tuli ensimmäinen Pensacolanlahden läpi purjehtinut. Kaupunki nimettiin aluetta asuttaneen intiaaniheimon mukaan. Siihen viitattiin nimellä "Panzacola" ensimmäistä kertaa 1686. Kaupunki oli Ison-Britannian vallassa Seitsenvuotisen sodan aikana. Kaupunki oli 1870-luvulla suomalaisten laivojen tärkein satamapaikka Yhdysvalloissa. == Väestö == Vuonna 2000 Pensacolassa oli 56 255 asukasta, 24 524 taloutta ja 14 665 perhettä. Väestötiheys oli 956,8/km². Pensacolan asukkaista 64,91 % on valkoisia, 30,58 % afroamerikkalaisia, 1,77 % aasialaisia, 0,52 % intiaaneja, 0,06 % Tyynenmeren saarelaisia ja loput muista roduista. Väestöstä on 93 % kristittyjä. Kaupungissa on ollut 1700-luvulta lähtien myös juutalainen yhteisö. Siellä on kaksi synagogaa. == Ystävyyskaupungit == * Chimbote (Peru) * Escazu (Costa Rica) * Horlivka (Ukraina) * Gero (Japani) * Miraflores (Peru) * Kaohsiung (Taiwan) == Pensacolalaisia henkilöitä == * Reubin O'Donovan Askew, poliitikko * Jay Bell, baseballpelaaja * Derrick Brooks, jalkapalloilija * Joe Durant, golfinpelaaja * Travis Fryman, baseballpelaaja * Justin Gatlin, pikajuoksija * Gigi Gryce, muusikko * Daniel "Chappie" James, Jr. * Roy Jones Jr., nyrkkeilijä * Stephen Mallory, poliitikko * Mike McCready, kitaristi * Emmitt Smith, jalkapalloilija * Roman Reigns, showpainija == Lähteet == == Aiheesta muualla == * Viralliset sivut Luokka:Floridan kaupungit
Oliver Platt

Oliver James Platt (s. 12. tammikuuta 1960 Windsor, Ontario, Kanada) on kanadalainen näyttelijä. Hän on diplomaatti Nicholas Plattin poika ja yhdysvaltalaisen arkkitehdin Geoffrey Plattin lapsenlapsi. Platt avioitui Camilla Campbellin kanssa vuonna 1993, ja heillä on kolme lasta. ==Valikoitu filmografia== * Raja tuntemattomaan (1990) * Beethoven (1992) * Benny ja Joon (1993) * Kolme muskettisoturia (1993) * Vain yksi yö (1993) * Ratkaisun hetket (1996) * On aika tappaa (1996) * Koko kansan Bulworth (1998) * Venetsian kurtisaani (1998) * Petkuttajat (1998) * Eläintohtori (1998) * Ystäväni Simon Birch (1998) * Lake Placid – tappaja syvyyksistä (1999) * Tango kolmelle (1999) * Robotin elämää (1999) * Gun shy – aseeton (2000) * Ready to Rumble (2000) * Älä sano sanaakaan (2001) * Liberty Stands Still – vapauden hinta (2002) * Aprilin juhlat (2003) * Kinsey (2004) * Huff – terapian tarpeessa (televisiosarja, 2004–2006) * Jäätävää satoa (2005) * Casanova (2005) * 2012 (2009) * Year One – kaiken alku (2009) * Viimeistä päivää (televisiosarja, 2010–2013) * Love and Other Drugs (2010) * X-Men: First Class (2011) ==Aiheesta muualla== * Luokka:Kanadalaiset elokuvanäyttelijät Luokka:Kanadalaiset televisionäyttelijät Luokka:Vuonna 1960 syntyneet Luokka:Elävät henkilöt
Black Diamond (Stratovariuksen kappale)

Black Diamond on suomalaisen power metal -yhtye Stratovariuksen kappale vuonna 1997 ilmestyneeltä Visions-albumilta. Samana vuonna japanilainen Victor Entertainment julkaisi ”Black Diamondin” myös singlenä. ”Black Diamond” on yksi Stratovariuksen tunnetuimmista kappaleista, ja esimerkiksi Radio Rockin suurimmissa se äänestettiin Stratovariuksen parhaaksi kappaleeksi. Kappale alkaa ytimekkäästi kosketinsoittaja Jens Johanssonin cembalomelodialla. Kappaleen on säveltänyt yhtyeen kitaristi Timo Tolkki ja sanoittanut laulaja Timo Kotipelto. Kappaleen sanoitusten voi tulkita käsittelevän mahdotonta rakkaussuhdetta, vaikka Kotipelto onkin kertonut sanoitusten syntyneen hänen ajatellessaan kissaansaRadio Rock: 1000 kaikkien aikojen kovinta rock-biisiä, sija 82 Luettu 20.12.2013. Radiomafian Millenniumin kovin metallikappale -äänestyksessä ”Black Diamond” voitti kotimaan sarjan. Visions-albumin Japanin painoksella julkaistiin bonuskappaleena ”Black Diamondin” demoversio, joka on yli puoli minuuttia lyhyempi kuin albumiversio ja poikkeaa siitä myös lyriikoiltaan. == Kappaleet == # # # # # == Kokoonpano == * Timo Kotipelto – laulu * Timo Tolkki – kitara * Jari Kainulainen – basso * Jens Johansson – koskettimet * Jörg Michael – rummut == Lähteet == Luokka:Vuoden 1997 kappaleet Luokka:Stratovariuksen kappaleet
Kaposvár

Kaposvár [] () on Somogyn läänin pääkaupunki Unkarissa. Se sijaitsee Budapestista 186 kilometriä lounaaseen. Kaposvárin pinta-ala on 113,59 km² ja väkiluku 67 663 (vuonna 2009). == Historia == Kaposvárin alueella oli asutusta jo noin vuonna 5 000 eaa. Kelttiläiset heimot saapuivat noin 400 eaa. Kaupunki mainittiin asiakirjoissa nimellä Kapos ensimmäistä kertaa vuonna 1009. Ottomaanit hallitsivat kaupunkia vuodesta 1555 vuoteen 1686. Kaposvárista tuli läänin pääkaupunki vuonna 1749. Sen merkitys kasvoi 1800-luvulla sen sijaitessa Budapestin ja Zagrebin välisen rautatien varrella. 1900-luvun jälkimmäisellä puoliskolla kaupunkiin liitettiin Kaposszentjakabin, Kaposfüredin, Toponárin ja Töröcsken kylät. Kaposvárin yliopisto perustettiin vuonna 2000. == Ystävyyskaupungit == * Bath, Iso-Britannia * Cần Thơ, Vietnam * Darhan, Mongolia * Glinde, Saksa * Koprivnica, Kroatia * Miercurea Ciuc, Romania * Rauma, Suomi * Saint-Sébastien-sur-Loire, Ranska * Schio, Italia * Tver, Venäjä * Üsküdar, Turkki Lähde: == Lähteet == == Aiheesta muualla == * Viralliset sivut * Info Kaposvár Luokka:Unkarin kaupungit Luokka:Somogy
Vaarallinen tehtävä III

Vaarallinen tehtävä III (lyhennettynä M:i-III) (), on J. J. Abramsin ohjaama yhdysvaltalainen toimintaelokuva, joka sai ensi-iltansa vuonna 2006. M:i:III on kolmas Mission: Impossible -elokuvasarjan elokuva. Tom Cruise jatkaa roolissaan Ethan Hunt -nimisenä agenttina. Muita elokuvan näyttelijöitä ovat Philip Seymour Hoffman, Ving Rhames, Michelle Monaghan, Billy Crudup, Keri Russell, Jonathan Rhys-Meyers, Maggie Q, Sasha Alexander, Simon Pegg ja Laurence Fishburne. == Näyttelijät == == Lähteet == ==Aiheesta muualla== * Luokka:Vaarallinen tehtävä -elokuvat Luokka:Vuoden 2006 yhdysvaltalaiset elokuvat Luokka:J. J. Abramsin ohjaamat elokuvat
RT-2UTTH Topol-M

RT-2UTTH Topol-M () on Venäjän eräs kehittyneimmistä, joulukuussa 1997 käyttöön otettu mannertenvälinen ballistinen ohjus (ICBM). Se tunnetaan NATO- koodinimellä SS-27 Stalin tai Sickle B.https://www.military- today.com/missiles/topol_m.htm Viitattu 22.4.2022. Topol-M on 22,7 metriä pitkä ja halkaisijaltaan 1,95 metriä. Kolmivaiheisen, kiinteää polttoainetta käyttävän ohjuksen massa on 47,2 tonnia ja kantama 11 000 kilometriä. Ohjuksen laukaisuvaiheessa starttiraketti toimii vain lyhyen aikaa, jotta kohteen valvonnan on vaikeampi huomata laukaistua ohjusta ja siten torjua Topolia. Hyötykuormana on yksi 550 kilotonnin ydinkärki START II -rajoituksen mukaisesti. Ohjukseen voidaan tarvittaessa silti asettaa enimmillään kuusi 550 kilotonnin ydinkärkeä kerrallaan. Paluulaite on suunniteltu immuuniksi kaikille ohjustentorjuntakeinoille; se kykenee muuttamaan suuntaansa lennon loppuvaiheissa ja kestää torjuntaohjuksen ydinräjähdyksen 500 metrin päässä sekä kaikki laseraseet. Tarkkuudeksi on ilmoitettu 350 metriä (CEP). Topol-M:n kehitystyö alkoi 1980-luvun loppupuolella vastineeksi Yhdysvaltain ohjustentorjuntaohjelmalle. Ohjus suunniteltiin uudelleen 1992. Ensimmäinen koelaukaisu tapahtui 20. joulukuuta 1994, ja ensimmäiset ohjukset sijoitettiin muunnettuihin SS-19-siiloihin joulukuussa 1997. Ensimmäinen kymmenen ohjuksen rykmentti julistettiin toimintavalmiiksi 1998 ja seuraavat kolme vuosina 1999, 2000 ja 2003. Toukokuussa 2008, Venäjän Strategisilla Ohjusjoukoilla oli 48 ohjusta sijoitettuina siiloihin ja kolme liikkuvaa alustaa niille.https://missilethreat.csis.org/missile/ss-27/ Viitattu 22.4.2022. Topol-M:ää on sijoitettu siilojen lisäksi raskaille kuorma-autoalustoille ja junavaunualustoille. Sukellusveneestä laukaistava versio on kehityksessä ja tunnetaan nimellä Bulava suom. Nuija tai SS- NX-30.https://russianforces.org/navy/ Viitattu 22.4.2022. MIRV-muunnos Topol-M:sta tunnetaan nimellä RS-24. Sitä testattiin ensimmäistä kertaa 29. toukokuuta 2007. ==Lähteet== ==Aiheesta muualla== * http://www.missilethreat.com/missiles/ss-27_russia.html * http://www.globalsecurity.org/wmd/world/russia/rt-2pmu-specs.htm * http://www.fas.org/nuke/guide/russia/icbm/rt-2pmu.htm *Russia to Deploys fixed site Topol *Russia Deploys new ICBM regiment *TOPOL M pictures - RIA NOVOSTI *Russian Strategic Nuclear Forces Webpage *Federation of American Scientists *Missile Threat page *picture *GlobalSecurity.org on the RT-2UTTH Topol-M (SS-27) *Russia Breaks US Missile Defense *Extract from April 2006 article on Russian nuclear deterrent *Russian ICBMs by generation Luokka:Venäläiset mannertenväliset ballistiset ohjukset
David Garibaldi

thumb|David Garibaldi David Garibaldi (s. 4. marraskuuta 1946) on funk/soul -yhtyeen Tower of Powerin rumpali. Garibaldi syntyi Oaklandissa, Kalifornian osavaltiossa ja kasvoi San Franciscon itäosissa. David aloitti soittamisen 10-vuotiaana. Ensimmäisen rumpusettinsä David sai lukioaikana vamhemmiltaan. Varsinaisen ammattilaisuran hän aloitti 17-vuotiaana vuonna 1966, mutta Vietnamin sota aiheutti epävarmuutta. Hän odotti kutsua armeijaan, mutta tulevaisuudensuunnitelmat muuttuivat kun häntä ehdotettiin värvättäväksi USA:n ilmavoimiin ilmavoimien orkesterin jäseneksi. Asepalveluksesta päästyään David palasi kotiseudulleen San Franciscoon ja liittyi Tower of Poweriin vuonna 1970. Garibaldi on ollut mukana erinäisissä studio- ja tv-projekteissa ja muissa bändeissä, joista maininnan arvoisia ovat The Yellowjackets ja Wishful Thinking. David Garibaldi ei soittanut Tower of Powerissa vuosina 1978–1998, jonka jälkeen hän liittyi jälleen bändiin. David on tehnyt myös muutamia kirjoja ja videoita rumpujen soitosta. Viime vuosina hän on ollut mukana Tower of Powerin baritonisaksofonistin Stephen "Doc" Kupkan projektissa The Strokeland Superband. Luokka:Yhdysvaltalaiset rumpalit Luokka:Vuonna 1946 syntyneet Luokka:Elävät henkilöt
Konon (paavi)

Konon (630–21. syyskuuta 687) oli paavina 23. lokakuuta 686 – 21. syyskuuta 687.Hanska 2005, s. 318. Hänet valittiin kompromissikehdokkaana kahden ryhmittymän, sotilaiden ja papiston, kiistellessä vallasta Roomassa. Konon oli sisilialainen upseerin poika, joka opiskeli papiksi Roomassa. Hän oli myös keisari Justinianus II:n suosiossa. ==Lähteet== * ===Viitteet=== Luokka:Paavit Luokka:Vuonna 630 syntyneet Luokka:Vuonna 687 kuolleet
Kapustin Jar

Kapustin Jar (, suomeksi: Kaalikallio)Gatland,K., Avaruuslennot, Otava 1968: s.103 on Venäjän rakettien koe- ja laukaisupaikka Astrahanin alueella Volgogradin ja Astrahanin välillä lähellä Znamenskia. Se perustettiin Astrahanin alueen aavikkoiseen päähän 13. toukokuuta 1946, ja siellä kokeiltiin aluksi Saksasta siirrettyä teknologiaa. Ensimmäinen yhdestätoista Saksasta tuodusta V-2-raketista laukaistiin 18. lokakuuta 1947. Vuonna 1948 rakettikoekeskus alkoi laajentumaan voimakkaasti ja sinne rakennettiin uusia ohjusten laukaisujalustoja. Alueella kehitettiin mm. R-1 -ohjusta sekä ballistista R-5 -ohjusta 1950-luvun alussa. Kapustin Jarilla tehtiin useita ohjuskokeita, joihin lukeutuivat myös mannertenväliset risteilyohjukset. Valtion koealue 8 (GNIIP-8, koealue-S) perustettiin 1951. Kasvun myötä Kapustin Jarista tuli avaruuskeskus. Alueelta tehtiin ensimmäinen avaruuslaukaisu 27. lokakuuta 1961, joka tosin epäonnistui. Ensimmäinen onnistunut laukaisu tehtiin Kosmos 2 -raketilla 16. maaliskuuta 1962. Alkuvaiheessa avaruuskeskuksen työntekijät asuivat teltta- ja parakkikylissä Kapustin Jarin tuntumassa. Hiljalleen alue kehittyi kaupungiksi, joka sai nimekseen Znamensk. Tätä suljettua ja salaista kaupunkia ei löytynyt kartoista ja se oli tarkoitettu vain tiedemiehille, heidän perheilleen sekä tukihenkilöstölle. Länsi sai tietoja Kapustin Jarista Saksaan palanneilta tiedemiehiltä. Se keräsi tietoa myös vakoilulentojen avulla. Ensimmäisen lennon teki 1953 RAF. Kapustin Jar on myös lukuisien neuvostoaikaisten rakettikokeisiin liittyvien UFO-havaintojen lähde. Kesäkuussa 2008 Kapustin Jarista laukaistiin avaruuteen kuusi OrbComm-tietoliikennesatelliittia Kosmos-3M kantoraketilla.http://en.rian.ru/russia/20080619/111256839.html Ne olivat ensimmäiset satelliitit sitten vuoden 1998. ==Lähteet== ==Aiheesta muualla== *Kapustin Yar. RussianSpaceWeb.com (Anatoly Zak) *Kapustin Yar. Astronautix.com Luokka:Astrahanin alue Luokka:Avaruuskeskukset Luokka:Laukaisukeskukset
Yrtti

Yrtit ovat aromaattisten kasvien osia, joita käytetään tuoreina tai kuivattuina esimerkiksi mausteeksi, juomien aineksena, rohdoksena tai kosmeettisissa valmisteissa. Käytettäviä kasvinosia ovat etenkin lehdet tai latvaversot ja nuput mutta myös kukat, siemenet, marjat, juuret tai koko kasvi. == Lääkinnälliset vaikutukset == Yrttien käyttöä hoitona kutsutaan fytoterapiaksi. Kasvit valmistavat puolustautumiseen tarkoitettuja aineita. Nämä aineet vaikuttavat usein ihmiseen lääkitsevästi. Ennen vanhaan yrttejä käytettiin myös eläimiin. Esimerkiksi kanervaa käytettiin myös vararehuna karjalle. Monien lääkkeiden vaikuttavat aineet ovat eristetty kasveista, myös monet synteettisesti valmistetut lääkeaineet jäljittelevät kasvien vaikuttavia aineita. Kosmetiikassa hyödynnetään paljon kasvien vaikuttavia aineita. Ensimmäinen suomalainen, joka on kirjoittanut yrttien lääkinnällisistä vaikutuksista, oli Elias Lönnrot teoksessaan Flora Fennica – Suomen Kasvisto (1860).Juha-Pekka Saminen Luonnosta Sinulle -nettilehti == Muut vaikutukset == Kaikkien kasvien vaikuttavat aineet eivät ole hyödyksi ihmisille. Vakavimpia seurauksia ovat myrkytys- ja huumaustilat. Tosin monet myrkylliset kasvit ovat tehokkaita lääkintäkasveja. Tästä syystä joidenkin kasvien yliannostusta kannattaa välttää. == Vaikuttavat aineet == * Alkaloidit * Glykosidit * Haihtuvat öljyt * Karvasaineet * Parkkiaineet * Orgaaniset hapot * lima aineet * Rasvat * Vahat * Hartsit * Palsamit * Kasvihormonit * Vitamiinit == Käyttö == Sisäisesti käytettävät ja ravinnoksi tarkoitetut yrtit täytyy pitää erillään vain ulkoisesti käytettävistä yrteistä, sillä jotkut niistä saattavat olla myrkyllisiä. On hyvä opetella yrttien vaikutukset tarkkaan ennen niiden kotikäyttöä. Sisäisesti yrttejä voidaan käyttää mausteena ruokiin ja teenä. Ulkoisesti yrttejä käytetään voiteissa, öljyissä, hauteissa ja pesuaineissa. Hajusteina käytetään erityisesti joistain kasveista saatavia eteerisiä eli haihtuvia öljyjä. Monissa kasveissa on myös kankaiden ja lankojen värjäykseen sopivia väriaineita. == Käsittely == * Kuivaaminen on yleisin yrttien käsittelytapa. Kasvit kuivataan pidemmän säilytysajan takaamiseksi. * Fermentointi eli hiostaminen tuo esiin kasvien aromeja ja hajottaa parkkiaineita * Pakastaminen sopii syötäväksi tarkoitetuille kasveille. Kaikkia kasveja ei kannata pakastaa, koska ne menettävät tehoaan. * Höyrytislaus on menetelmä, jolla erotetaan eteerinen öljy kasvista. == Muutamia yrtteinä käytettyjä kasveja == * Auringonhattu * Basilika * Ginseng * Hilla * Kamomilla * Kannabis * Koivut * Laventeli * Lakritsikasvi * Maustebasilika * Meirami * Minttu * Piparjuuri * Rohtokoisio * Ruusut * Salvia * Timjami * Puolanminttu * Kehäkukka * Nokkonen * Mäkimeirami eli oregano * Rosmariini * Tilli *Persilja *Ruohosipuli ==Katso myös== * Yrttien kerääminen ==Lähteet== ===Viitteet=== == Kirjallisuutta == * * * * * * * * == Aiheesta muualla == * Takapihan yrttikasvit yrttiblogi * Yrttitarha: yrttien hoitoon, käyttöön ja historiaan perehtynyt sivusto * Luonnonyrtit: keruuohjeet, säilöntä, nimiä eri kielillä * yrtti- ja luonnonmukaiseen lääkintään pohjautuva verkkosivusto * Luokka:Seulonnan keskeiset artikkelit
Kristy Swanson

Kristen N. ”Kristy” Swanson (s. 19. joulukuuta 1969 Mission Viejo, Kalifornia Yhdysvallat) on yhdysvaltalainen näyttelijä, joka on esiintynyt muun muassa elokuvissa Buffy, vampyyrintappaja, Kaahari katkoviivalla ja Higher Learning. Hän myös poseerasi alasti Playboyssa marraskuussa 2002. ==Valikoitu filmografia== *Mr. Boogedy (1986) *Pretty in Pink – vaaleanpunainen unelma (1986) *Vaihdetaan vapaalle, Ferris (1986) *Kauhu asuu naapurissa (1986) *Not Quite Human (1987) *Flowers in the Attic (1987) *Mannequin: On the Move (1991) *Hot Shots! – kaikkien elokuvien äiti (1991) *Buffy, vampyyrintappaja (1992) *The Program (1993) *Kaahari katkoviivalla (1994) *The Chili Con Carne Club (1995) *Mustanaamio (1996) *8 päätä merimieskassissa (1997) *Big Daddy (1999) *Dude, Where’s My Car? (2000) *Soul Assassin (2001) *Red Water (2003) *Silence (2003) *Bound By Lies (2005) ==Lähteet== ==Aiheesta muualla== * * Luokka:Yhdysvaltalaiset näyttelijät Luokka:Vuonna 1969 syntyneet Luokka:Elävät henkilöt